D ô v o d o v á    s p r á v a 

 Zákon Národnej rady SR č. 92/1991 Zb. o podmienkach prevodu majetku štátu na iné osoby v znení neskorších zmien a doplnkov (ďalej len “Zákon”) ukladá v § 32 ods. 2 a 3 Prezídiu Fondu národného majetku Slovenskej republiky (ďalej len “FNM SR”) spracovať a po prerokovaní vo vláde Slovenskej republiky (ďalej len “Vláda SR”) predložiť na schválenie do Národnej rady Slovenskej republiky (ďalej len “NR SR”) návrh na použitie majetku FNM SR podľa § 28 ods. 3 písm. b / Zákona. 	

       Schválenie tohto materiálu v NR SR je podmienené jeho predchádzajúcim prerokovaním vo Výkonnom výbore, Prezídiu a Dozornej rade FNM SR a následne vo Vláde SR. Prezídium FNM SR na svojom rokovaní dňa 27.9.2001 schválilo predložený návrh doplnku č. 2 k návrhu na použitie majetku FNM SR v roku 2001 a taktiež schválilo aj návrh na použitie majetku FNM SR v roku 2002. V súlade s § 36 odst. 2 Zákona Prezídium FNM SR zabezpečilo dňa 1.10.2001 prerokovanie uvedeného materiálu v Dozornej rade FNM SR a následne na porade ekonomických ministrov vlády SR.  
       Predmetom návrhu na použitie majetku FNM SR je vymedziť rozsah majetku FNM SR, ktorý v zmysle § 28 ods. 3 písm. b/ zákona môže byť použitý v súlade s rozhodnutím Vlády SR na:
1.	plnenie záväzkov podnikov určených na privatizáciu, najmä záväzkov z úverov zabezpečených záložným právom,
2.	posilnenie zdrojov bánk a sporiteľní určených na  poskytovanie úverov,
3.	splnenie poskytnutých záruk na úvery obchodných  spoločností, v ktorých má FNM SR trvalú majetkovú účasť v rozsahu  aspoň 34 %,
4.	na podporu rozvojových programov Slovenskej republiky,
5.	na plnenie štátnych záruk,
6.	na financovanie splácania štátneho dlhu v priebehu rozpočtového roka,
7.	na doplnenie zdrojov v systéme financovania zdravotníctva,
8.	na úhradu častí záväzkov Štátneho fondu cestného hospodárstva Slovenskej republiky, a to v rozsahu použitia majetku fondu schváleného podľa § 32 ods. 3.

Rozsah použitia majetku na tieto účely je vždy viazaný na prerokovanie vo Vláde SR a schválenie       v NR SR.
	Vymedzenie rozsahu majetku použiteľného na tieto účely pritom rešpektuje nakladanie s majetkom FNM SR tak, ako to stanovuje § 28 zákona. V celkovej bilancii sa vychádza z predpokladaných príjmov a výdavkov pre rok 2002 odvodených od stavu majetku FNM SR, jeho záväzkov a pohľadávok evidovaných k 31.12.2001. V neposlednom rade je pri vymedzení rozsahu majetku použiteľného podľa § 28 ods.3 písm. b/ Zákona dôležitý stav likvidity FNM SR ku koncu roka 2001, na ktorý musí bezprostredne nadviazať.

Štruktúra návrhu: 
1. 	Predpokladaný vývoj likvidity FNM SR do konca roku 2001
2. 	Návrh doplnku č.2 k návrhu na použitie majetku FNM SR v roku 2001
3. 	Bilancia príjmov a výdavkov FNM SR  v roku 2002 
4. 	Návrh na použitie majetku FNM SR v roku 2002

1. Predpokladaný vývoj likvidity FNM SR do konca roku 2001 

1.1.	Očakávané príjmy FNM SR v roku 2001 a predpokladaný stav peňažných prostriedkov do konca roku 2001

Pri plánovaní príjmov roku 2001 sa vychádzalo z toho, že dôjde k uzavretiu nových zmlúv, ktoré sa budú týkať predaja majetkových účastí z portfólia FNM SR a majetku štátnych podnikov určených na privatizáciu, ktorých privatizačné projekty boli na MSPNM SR. Podstatnú časť predpokladaných príjmov predstavoval príjem z predaja 87%-ného podielu v Slovenskej sporiteľni, a.s., predaj majetkových účastí vo VÚB, a.s.,  v spoločnosti Slovnaft, a.s. a iné.  
V rozpočte FNM SR sme predpokladali, že príjmy v roku 2001 dosiahnu sumu 41.647,26 mil. Sk. Do 20.9.2001 prijal FNM SR platby vo výške cca 29.489,71 mil. Sk. Do konca roku 2001 FNM SR očakáva príjmy vo výške 21.097,48 mil. Sk. 

Očakávané príjmy FNM SR v roku 2001                                                                                 (v mil. Sk)                                           

Komentár k tabuľke: 
1.	Príjmy z predaja - uzavreté zmluvy: Jedná sa o príjmy zo zmlúv, ktoré FNM SR uzavrel v predchádzajúcom období, tzn. do 31.12.2000.
2.	Príjmy z predaja - nové zmluvy uzavreté v roku 2001: Jedná sa o príjmy zo zmlúv, ktoré FNM SR uzavrie v priebehu roku 2001 a kúpna cena, resp. jej časť bude zaplatená v tomto období. Podstatnú časť očakávaných príjmov od 21.9.2001 do 31.12.2001 tvorí príjem z predaja majetkovej účasti vo VÚB, a.s..  Počítame, že z výnosu z predaja tejto spoločnosti FNM SR uhradí nasledovné záväzky:

3.	Prevod prostriedkov z termínovaných vkladov: Príjmy z úrokových výnosov vyplácaných peňažnými ústavmi pri termínovaných vkladoch a výplata z ukončených dlhodobých termínovaných vkladov v priebehu roku 2001.
4.	Úver so štátnou zárukou: Fiduciárny úver pre FNM SR aranžovaný konzorciom Credit Suisse First Boston a Slovenskou sporiteľňou, a.s..  FNM SR získal financovanie v rozsahu 10,9 mld. Sk.  
5.	Ostatné príjmy: Príjmy z účastí FNM SR na podnikaní obchodných spoločností, na ktorých má účasť (dividendy), exekúcie, poplatky a iné.

Na základe uvedeného predpokladáme nasledovnú použiteľnosť prostriedkov FNM SR k 31.12.2001

	

1.2.     Štruktúra záväzkov FNM SR v roku 2001 (stav plnenia k 20.9.2001)
                                                                                                                                         (v mil. Sk)
	
Ako z tabuľky vyplýva FNM SR do 20.9.2001 uhradil svoje záväzky vo výške 26.644,42 mil. Sk. Súčasne k tomuto dátumu evidujeme záväzky po lehote splatnosti vo výške 1.465,38 mil. Sk. Ak NR SR schváli návrh doplnku č. 2 k návrhu na použitie majetku FNM SR v roku 2001, ostanú FNM SR, vrátane záväzkov po lehote splatnosti, záväzky a ďalšie rozpočtované výdavky splatné do 31.12.2001 v celkovej výške 28 406,29 mil. Sk. 
Komentár k tabuľke : 
1.	Konsolidačná banka, š.p.ú. (KBB, š.p.ú.) - splácanie dlhopisu FNM SR za dlhy konverzných podnikov voči KBB, š.p.ú. (splátky rozložené na roky 1994-1999). Splátky istín za roky 1998-1999 vo výške 963,42 mil. Sk a úroky splatné za roky 1999 - 2000 vo výške 487,36 mil. Sk neboli uhradené. Dňa 12.2.2001 FNM SR uzavrel s KBB, š.p.ú. Dohodu o pristúpení k dlhu, kde FNM SR v súvislosti s urovnaním vyššie uvedených vzťahov uznáva svoj záväzok zaplatiť KBB čiastku, ktorá ku dňu 31.3.2001 predstavuje 1.303,64 mil. Sk. Táto čiastka bola uhradená v zmysle uznesenia Vlády SR     č.144/2001 zo dňa 14. 2.2001 z prostriedkov získaných z privatizácie Slovenskej sporiteľne, a.s.
2.	Úver so štátnou zárukou - FNM SR realizoval pôžičku so štátnou zárukou v celkovej výške 250 mil. EUR, t.j. 10.899 mil. Sk, ktorá je splatná dňa 12.10.2002. Zo zmlúv vyplýva FNM SR povinnosť splatiť v októbri 2001 časť úrokov. 
3.	§ 28 odst.  3 písm. b)  Garancie 
•	Garancie Solivary, a.s., Prešov - na základe uznesenia Vlády SR č. 219/1996, ktorým bola schválená štátna záruka za úver konzorcia vedeného Credit Lyonnais Bank, a.s., Praha na realizáciu projektu „Ťažba a spracovanie soli z ložiska Zbudza“, poskytol FNM SR protizáruku pre Ministerstvo financií SR (ďalej len “MF SR”). Z roku 2000 FNM SR eviduje výzvy MF SR na plnenie uvedeného záväzku vo výške 365,36 mil. Sk.    
•	Garancia Slovenské elektrárne, a.s. -  na základe nariadenia Vlády SR č. 91/96 podľa § 5 bola podpísaná protizáruka pre MF SR na realizáciu projektu dostavby 1. a 2. bloku Jadrovej elektrárne Mochovce v celkovej výške  27.300 mil. Sk. Z roku 2000 FNM SR eviduje výzvu MF SR na plnenie uvedeného záväzku vo výške 421,54 mil. Sk. 
4.	§ 28 odst. 3 písm. b) – Použitie majetku FNM SR v súlade s uzneseniami vlády SR.         
•	Použitie prostriedkov získaných z privatizácie ST, a.s.. - uznesením Vlády SR č. 603 z r. 2000 vláda schválila použitie finančných prostriedkov získaných z privatizácie 51% akcií Slovenských telekomunikácií, a.s. podľa § 28 odst. 3 písm. b/ bodov 1-8 zákona. Z roku 2000 zostali neuhradené splátky vo výške 420 mil. Sk. Zostávajúca časť finančných prostriedkov vo výške 1.310,94 mil. Sk bola splatná v roku 2001. Uznesením vlády č. 1039 zo dňa 13.12.2000 vláda schválila podľa § 28 odst. 3 písm. b) bod 4 použitie 20 mil. Sk určených pre zámer budovania Priemyselného parku Záhorie.  V roku 2001 FNM SR uhradil poslednú splátku vo výške 10 mil. Sk. Uznesením Vlády č. 1045 zo dňa 13.12.2000 vláda schválila podľa § 28 odst.3 písm. b) bod 4 zákona  finančné prostriedky vo výške 80 mil. Sk v prospech Slovenskej pošty, a.s. na úhradu investičných nákladov v oblasti distribúcie tlače splatné v roku 2001.  
•	Uznesením Vlády SR č. 760 z 27.9.2000 vláda schválila podľa § 28 ods.3 písmeno b/ bod 4 Zákona pre potreby Študentského pôžičkového fondu čiastku 200 mil. Sk splatnú v rokoch 2001-2003. Pre školský rok 2000/2001 sme počítali s úhradou vo výške 100 mil. Sk.
•	Uznesením Vlády SR č. 327 z 28.4.1999 bolo pre rok 2000 vyčlenených podľa § 28 ods.3 písmeno b/ bod 4 Zákona 150 mil. Sk na realizáciu projektov Programu rozvoja automobilového priemyslu v SR a jeho reštrukturalizáciu. FNM SR uvedenú sumu neuhradil z dôvodu jej vyradenia z rozpočtu FNM SR pre rok 2000 na odporúčanie PEM. Nakoľko nedošlo k zrušeniu uvedeného uznesenia, FNM SR ho opätovne zaradil do použitia majetku FNM SR na rok 2001.
•	Uznesením Vlády SR č. 763  z 8.9.1999 je vyčlenených podľa § 28 ods.3 písmeno b/ bod 4 Zákona   100 mil. Sk na podporu rozvojových programov v priemysle v prospech Inovačného fondu, ktoré mali byť rozložené na splátky v rokoch 2000 až 2002. Splátku roku 2000 FNM SR neuhradil z dôvodu jej vyradenia z použitia majetku FNM SR pre rok 2000 na odporúčanie PEM. Z uvedeného dôvodu sme na rok 2001 vyčlenili 50 mil. Sk.
•	Uznesením Vlády SR  č. 805 zo dňa 9.10.2000 vláda odporučila zapracovať do návrhu na použitie majetku FNM SR na rok 2001:  
•	výdavky na oddĺženie, reformy a rozvojové projekty vo výške 6.225 mil. Sk. Z toho už Vláda SR vyčlenila :
•	uznesením č. 1107 zo dňa 20.12.2000 čiastku 1.315 mil. Sk podľa § 28 odst. 3 písm. b) bod 7, Ministerstvu zdravotníctva SR (ďalej len „MZ SR“) na dofinancovanie a oddĺženie štátnych zdravotníckych zariadení a zdravotných poisťovní za november a december,  
•	uznesením č. 349 zo dňa 2.5.2001 čiastku 1.500 mil. Sk podľa § 28 odst. 3 písm. b) bod 7, MZ SR určených pre Sociálnu poisťovňu, a.s. a čiastku 710 mil. Sk podľa § 28 odst. 3 písm. b) bod 1, Ministerstvu dopravy, pôšt a telekomunikácií SR na oddĺženie Železníc SR,
•	uznesením č. 496 zo dňa 30.5.2001 čiastku 565 mil. Sk podľa § 28  odst. 3 písm. b) bod 4, Slovenskej televízii na úhradu rozvojového projektu STV a čiastku 361,4 mil. Sk na úhradu rozvojového projektu Slovenského rozhlasu s pripomienkou prijatou na rokovaní Vlády SR. 
•	výdavky na realizáciu štátnych záruk za bankové úvery vo výške 10.000 mil. Sk. Uznesením Vlády SR č. 805/2000 vláda odporučila zapracovať do návrhu na použitie majetku FNM SR na rok 2001 čiastku vo výške 7.800 mil. Sk. Zároveň vláda SR odsúhlasila navýšenie štátnych záruk o 2.200 mil. Sk za PT Žilina. 
•	Slovenské elektrárne a.s. - na základe §5 zákona č. 91/96 Zb. by sa FNM SR mal zaviazať    MF SR k splateniu úverov poskytnutých Slovenským elektrárňam, a.s. vo výške 8.100 mil. Sk. 
•	Na riešenie starých dlhov pre Železničnú osobnú dopravu – na základe uznesenia vlády SR č. 790 zo dňa 30.8.2001  vláda SR odporučila zabezpečiť z rozpočtu na rok 2001 na riešenie starých dlhov vo vzťahu k výkonom vo verejnom záujme pre ŽOD sumu 2.000 mil. Sk 
•	Teplo a teplá úžitková voda – na základe uznesenia vlády SR č. 790 zo dňa 30.8.2001  vláda SR odporučila zabezpečiť z rozpočtu na rok 2001 na riešenie cenových rozdielov pri dodávkach tepla a teplej úžitkovej vody, ktoré vznikli na roky 1997 a 1998 sumu 689 mil. Sk.
•	Navýšenie rámca pre MZ SR – počítame so sumou 1.600 mil. Sk.  

5.	§ 28 odst. 3 písm. c / - náklady na zvýšenie základného imania obchodných spoločností, ktorých akcionárom alebo spoločníkom je FNM SR. Vláda SR uzneseniami č. 286 z 28. marca 2001 a č. 832 z 5.septembra 2001 vyčlenila  88 mil. Sk pre Auto Martin, a.s..
6.	§ 28 odst. 3 písm. d / - náklady spojené s činnosťou FNM SR.
7.	§ 28 odst. 3 písm. f / - na úhradu nákladov spojených s podporou privatizácie FNM SR (náklady spojené s čerpaním cudzích zdrojov - úroky, výdavky na privatizačných poradcov a pod.)
8.	§ 28 odst. 3 písm. g) – náklady na nákup majetkových účastí, na ktoré má FNM SR predkupné právo. 
•	REPO obchody - predaj akcií z portfólia FNM SR s právom ich spätného odkúpenia v cenách zvýšených o výnos finančnej inštitúcie. V dôsledku výpadku v príjmovej časti realizoval FNM SR v priebehu roka 2000 nové REPO obchody, splatné v roku 2001. Celková výška vyplatených REPO obchodov v roku 2001 predstavuje čiastku 2.539,48 mil. Sk.
•	Nákup akcií spoločnosti VSŽ, a.s. schválený uznesením vlády SR č. 144 zo dňa 14.2.2001 z výnosu z predaja Slovenskej sporiteľne, a.s. vo výške 500 mil. Sk.

9.	§ 28 ods. 3 písm. h) - náklady na uspokojovanie nárokov oprávnených osôb podľa osobitných predpisov.
 
10.	§ 28 odst. 3 písm. k) - úhrada nákladov FNM SR spojených s emisiou, splatením dlhopisov FNM SR a ich výnosov v zmysle § 24 ods. 9 Zákona. Predpokladané úhrady sú uvedené v nasledujúcej  tabuľke:
(v mil. Sk)

11.	§ 28 ods. 3 písmeno l / - úhrada nákladov vzniknutých v dôsledku odstúpenia od zmluvy alebo na uzatváranie zmlúv o nájme takto získaného majetku, resp. nákladov, ktoré vznikli z mimosúdnych dohôd.
12.	§ 28 ods. 3 písmeno n / - náklady na ďalšie účely, ak tak ustanovil osobitný predpis: 
•	Štátny fond zdravia: odvod na Štátny fond zdravia v súlade s ustanovením zákona č. 242/1994 Z.z. vo výške 100% podielu na výnose z privatizácie štátnych podnikov v pôsobnosti MZ SR.  
•	Štátny podporný fond pôdohospodárstva a potravinárstva v súlade s ustanoveniami zákona      č. 40/1994 Z.z. vo výške 50% podielu na výnose z privatizácie štátnych podnikov v pôsobnosti Ministerstva pôdohospodárstva SR.
13.	§ 15 ods. 4 zákona / - podľa uvedeného zákona FNM SR ručí svojím majetkom za splnenie záväzkov nadobúdateľom privatizačného majetku.

 1.3.    Očakávaná bilancia FNM SR k 31.12.2001

Na základe očakávanej výšky použiteľných peňažných prostriedkov k 31.12.2001 (26.423,90 mil. Sk) a vzhľadom na výšku záväzkov splatných do 31.12.2001 (28.406,29 mil. Sk) bude FNM SR k 31.12.2001 vykazovať deficit finančných prostriedkov vo výške 1 982,39 mil. Sk.

Predpokladáme, že FNM SR nebude mať dostatok finančných prostriedkov potrebných na úhradu všetkých záväzkov splatných do 31.12.2001 (uvedených v časti 1.2.). Deficit vo výške 1 982,39 mil. Sk je možné eliminovať a dosiahnuť vyrovnanú bilanciu prolongáciou záväzkov voči právnickým osobám, ktorí vlastnia dlhopisy FNM SR. Splatnosť týchto záväzkov bude posunutá do roku 2002. 

2. Návrh doplnku č.2 k návrhu na použitie majetku FNM SR v roku 2001
         
Uznesením NR SR č. 1511 zo dňa 2.7.2001 schválený rámec na použitie majetku FNM SR v roku 2001 podľa § 28 odst. 3 písm. b) Zákona vo výške 27.000 mil. Sk FNM SR navrhuje, aby na základe uznesenia vlády SR č. 790 zo dňa 30.8.2001, bol navýšený celkový objem finančných prostriedkov § 28 odst. 3 písm. b) Zákona o 4.200 mil. Sk, t.j.  na  sumu 

31.200 mil. Sk

3. Bilancia príjmov a výdavkov FNM SR na rok 2002 

Predpokladaný vývoj likvidity FNM SR do konca roku 2001 je základom pre zostavenie bilancie príjmov a výdavkov v roku 2002. Táto sa skladá z očakávaných príjmov a z predpokladaných výdavkov FNM SR v roku 2002.

3.1.  Očakávané príjmy FNM SR v roku 2002

           Pri plánovaní príjmov v roku 2002 sme vychádzali z očakávaných príjmov z uzavretých zmlúv ako aj z predpokladu, že dôjde k uzavretiu nových zmlúv, ktoré budú podpísané v r. 2002 a s pripísaním výnosov z týchto predajov ešte v roku 2002. Podstatnú časť príjmov v tomto prípade budú tvoriť príjmy z privatizácie SPP, a.s.. 

Očakávané príjmy FNM SR v roku 2002                                                                                     (v mil. Sk)                                           

Komentár k tabuľke: 
1.	Príjmy z predaja - uzavreté zmluvy: Jedná sa o príjmy zo zmlúv, ktoré FNM SR uzavrel v predchá-dzajúcom období, tzn. do 31.12.2001. Pri vyčíslení príjmov z uzavretých zmlúv FNM SR vychádzal z vlastných databáz, pričom do očakávaných príjmov započítal len príjmy od dlžníkov, ktorí nie sú v omeškaní s platením záväzkov voči FNM SR  (tzv. „bonitné pohľadávky“). 
2.	Príjmy z predaja - nové zmluvy uzavreté v roku 2002: Jedná sa o príjmy zo zmlúv, ktoré FNM SR uzavrie v priebehu roku 2002 a kúpna cena, resp. jej časť bude zaplatená v tomto období. Ide jednak o predaj z majetkovej účasti z portfólia FNM SR a súčasne počítame s výnosom z predaja majetkovej účasti štátu.  
3.	Prevod prostriedkov z termínovaných vkladov: Príjmy z úrokových výnosov vyplácaných peňažnými ústavmi pri termínovaných vkladoch a výplata z ukončených dlhodobých termínovaných vkladov v priebehu roku 2002.
4.	Ostatné príjmy: Príjmy z účastí FNM SR na podnikaní obchodných spoločností, v ktorých má účasť (dividendy), príjmy z exekúcií, poplatkov a iné.

 3.2.  Záväzky, rozpočtované, respektíve plánované výdavky FNM SR v roku 2002  

Majetok FNM SR možno použiť len na účely vymedzené zákonom. V nasledujúcej tabuľke v ktorej  predkladáme použite majetku Fondu v roku 2002, sú zohľadnené predpokladané rozpočtové výdaje v uvedenom období ako aj záväzky splatné v roku 2002 podľa § 28 odst. 3 písm. b) ku ktorým bolo, resp., bude potrebné prijať uznesenie Vlády SR.  

                                                                                                                                         (v mil. Sk)

Komentár k tabuľke : 
1.	Úvery – FNM SR realizoval v roku 2001 pôžičku so štátnou zárukou v celkovej výške 250 mil. EUR,   splatnú v roku 2002 vrátane úrokov a záväzky voči tuzemským finančným inštitúciám v zmysle Dohôd, ktorých predmetom je zánik záväzku súvisiaceho s výplatou dlhopisov FNM SR a vznik záväzku nového.

2.	§ 28 odst. 3 písm. b) – Použitie majetku FNM SR v súlade s nasledovnými uzneseniami Vlády SR:
•	Použitie prostriedkov získaných z privatizácie ST, a.s.. Uznesením Vlády SR č. 603 z r.2000 vláda schválila použitie finančných prostriedkov získaných z privatizácie 51% akcií Slovenských telekomunikácií, a.s. v roku 2000 podľa § 28 odst. 3 písm. b/ bodov 1-8 zákona. Časť finančných prostriedkov splatných v roku 2002 evidujeme vo výške 14 mil. Sk 
•	uznesením Vlády SR č. 385 z 2.5.2001 vláda schválila podľa § 28 ods.3 písmeno b/ bod 4 Zákona pre potreby Študentského pôžičkového fondu čiastku 200 mil. Sk splatnú v rokoch 2001-2003. Pre        školský rok 2001/2002 je vyčlenených 50 mil. Sk.
•	uznesením Vlády SR č. 327 z 28.4.1999 vláda odporučila prezidentovi FNM SR vyčleniť ročne podľa § 28 ods.3 písmeno b/ 150 mil. Sk na realizáciu projektov Programu rozvoja automobilového priemyslu v SR a jeho reštrukturalizáciu.   
•	uznesením Vlády SR č. 763  z 8.9.1999 je vyčlenených podľa § 28 ods.3 písmeno b/ bod 4 zákona   100 mil. Sk na podporu rozvojových programov v priemysle v prospech Inovačného fondu, ktoré mali byť rozložené na splátky v rokoch 2000 až 2002. V roku 2002 počítame s čiastkou 50 mil. Sk.
•	uznesením Vlády SR č. 790 zo dňa 30.8.2001 k návrhu štátneho rozpočtu na rok 2002 vláda odporučila prezidentovi Fondu zabezpečiť z rozpočtu na rok 2002:
-	sumu do výšky 102.000 mil. Sk na splatenie štátneho dlhu, 
-	sumu 3.000 mil. Sk na splatenie záväzkov vyplývajúcich z prevzatých štátnych záruk, 
-	sumu 1.600 mil. Sk na úhradu záväzkov vyplývajúcich zo zmlúv o návratných finančných výpomociach,
-	sumu 2.000 mil. Sk na riešenie starých dlhov v životnom prostredí (uznesenie Vlády SR        č. 525 z 13.6.2001)
-	sumu 2.000 mil. Sk na riešenie starých záväzkov vyplývajúcich zo zmlúv o výkonoch vo verejnom záujme pre Železničnú osobnú dopravu  a na úhradu starých dlhov na poistnom do Sociálnej poisťovne sumu do výšky 1.400 mil. Sk a Spoločnej zdravotnej poisťovne sumu do výšky 1.000 mil. Sk (uznesenie Vlády SR č. 525 z 13.6.2001)
-	prostriedky v objeme 9.100 mil. Sk na spätné odkúpenie štátnych dlhopisov,
-	prostriedky v objeme  55.000 mil. Sk na realizáciu Koncepcie reformy sociálneho poistenia v Slovenskej republike z príjmu z realizácie 49 % predaja SPP, a.s. v zmysle uznesenia Vlády SR č. 1021 zo 6.12.2000,
-	prostriedky vo výške 3.685 mil. Sk na riešenie záväzkov zdravotníckych zariadení a zdravotných poisťovní v zmysle uznesenia Vlády SR č. 502 zo 6.7.2001.
-	na krytie istiny štátneho dlhu sumu 3.000 mil. Sk (záväzok, ktorého plnenie vláda SR plánovala na rok 2001)
•	uznesením Vlády SR č. 738 z 15.8.2001 vláda odporučila prezidentovi FNM SR uvoľniť sumu vo výške 40 mil. Sk na realizáciu rozvojového programu Koncepcie externej integračnej komunikač-nej stratégie SR v termíne do marca 2002.
•	na kompenzáciu v prospech KBB, š.p.ú. z titulu delenia federálneho majetku sumu 1.073 mil. Sk.
3.	§ 28 odst. 3 písm. c / - náklady na zvýšenie základného imania obchodných spoločností, ktorých akcionárom alebo spoločníkom je FNM SR.  

4.	§ 28 odst. 3 písm. d / - náklady spojené s činnosťou FNM SR.

5.	§ 28 odst. 3 písm. f / - náklady FNM SR spojené s podporou privatizácie v roku 2002.  

6.	§ 28 ods. 3 písm. h) - náklady na uspokojovanie nárokov oprávnených osôb podľa osobit. predpisov.
 
7.	§ 28 ods. 3 písmeno l / - úhrada nákladov vzniknutých v dôsledku odstúpenia od zmluvy alebo na uzatváranie zmlúv o nájme takto získaného majetku, resp. nákladov, ktoré vznikli z mimosúdnych dohôd.
8.	§ 15 ods. 4 zákona / - podľa uvedeného zákona FNM SR ručí svojím majetkom za splnenie záväzkov nadobúdateľom privatizačného majetku.

 3.3.  Bilancia príjmov a výdavkov FNM SR v roku 2002

Na základe uvedeného by očakávané celkové príjmy FNM SR (počítané na báze cash flow) dosiahli sumu cca 119.946,86 mil. Sk. Súčasne vyčíslené záväzky a rozpočtované výdavky FNM SR splatné v roku 2002 dosiahnu výšku maximálne 208.719,56  mil. Sk. 
Je potrebné upozorniť, že výdavky podľa § 28 odst. 3 písm. b), najmä položka na splatenie štátneho dlhu, ktorú Vláda SR navrhla najviac do výšky 102.000 mil. Sk, budú závislé od skutočne dosiahnutých príjmov. Tieto nie je možné v súčasnosti presnejšie stanoviť, hlavne príjmy z privatizácie SPP, a.s..
Presnejšiu bilanciu FNM SR v roku 2002 bude možné vyčísliť až po oznámení kúpnej ceny za predaj 49% - ného podielu v spoločnosti SPP,  a.s.. 

4.  Návrh na použitie majetku FNM SR v roku 2002

Vychádzajúc z uvedených predpokladov FNM SR odporúča v roku 2002 použiť majetok podľa
§ 28 ods. 3 písm. b/ Zákona v rozsahu

186.000 mil. Sk